### 24.    Beslutning af forslag afledt af eftersyn/revision af Winni Krogh

**Åbent**

Sagsnr.: 326-2017-20119       J.nr.: 27.03.00           Dokumentnr.:
326-2021-43655

**Sagstype**

Beslutning.

**Resume og sagens baggrund**

Det fremgår af budgetaftalen for 2018 - 2021 U40, at
Botilbudsviften gennemføres som en helhedsplan på det specialiserede
voksensocialområde. Derudover blev der i forbindelse med aftalen om budget 2021
besluttet, at der skulle foretages et eftersyn/revision af Botilbudsviftens 10
projekter.

Socialudvalget har på mødet den 4. februar 2021 drøftet
revisionen af botilbudsviften. I den forbindelse besluttede Socialudvalget at
tage revisionen til efterretning, dog med forbehold for at det skulle
undersøges hvorvidt sagen efterfølgende skulle forlægges for
kommunalbestyrelsen.

Socialudvalgets anbefalinger fremlægges med sagen for
Kommunalbestyrelsen.

**Indstillinger**

Direktøren indstiller at udvalgets anbefalinger jævnfør sagsfremstillingen
fremlægges Kommunalbestyrelsen til godkendelse.

**Behandling**

Socialudvalget, Kommunalbestyrelsen.

**Sagsfremstilling**

Der er foretaget et eftersyn/revision af de projekter
(bilag), der fortsat ikke er i drift, og resultatet af eftersynet/revision med
overvejelser og udvalget anbefalinger fremgår af nedenstående.

|  |
| --- |
| **Botilbudsviftens resterende 6 projekter:** |
| Ø  P2 – Botilbud til unge psykisk sårbare på [adresse]
| Ø  P3 – Helle Olesen |
| Ø  P5 – § 107 tilbud på [adresse]
| Ø  P6 – § 107 tilbud på Ny lokalitet (Oprindelig [adresse]) |
| Ø  P7 – Botilbud til ældre handicappede i [adresse] |
| Ø  P8 – Øget specialisering, autismetilbud [adresse] |

Da P1 Nyt botilbud i Høng ”Hyldens Kvarter” forventes i
drift primo august 2021 og da P4 omlægning af botilbuddet ”Tilde Thomsen” fra
Servicelovens §108, længerevarende botilbud, til midlertidig botilbud i henhold
til Servicelovens § 107, er taget i drift, indgår disse ikke af eftersynet /
revisionen.

For nærmere beskrivelse af de enkelte projekter og
overvejelser henvises til bilag 1.

På Socialudvalgets møde i december blev der fremlagt et
oplæg omhandlende aktuel status, som baggrund for eftersynet, samt en
opdatering af udviklingen i målgrupperne inden for henholdsvis psykiatri-,
udsatte- og voksenområdet og de deraf afledte behov.

Socialudvalget bad på mødet om at der i forbindelse med
eftersynet, blev foretaget en vurdering af en eventuel sammenlægning af
projekterne P2, P3 og P6 og herunder også en vurdering af egnede lokaler eller
eventuelt nybyggeri til løsningen af opgaverne.

Baggrunden for valget af de oprindelig 10 projekter i
botilbudsviften var med afsæt i de udviklingstendenser og behov man på
daværende tidspunkt så og efterspurgte inden for henholdsvis psykiatri-,
udsatte-, misbrugs- og handicapområdet. Udviklingstendenser pegede dengang
entydigt i retning af, at der var et stort behov for en øget specialisering
primært inden for området, specielt var udviklingen inden for autismespektrum
forstyrrelser og ADHD-området i stor vækst.

Derudover pegede udviklingen også i retning af, at
kompleksitet (sammenfald mellem flere diagnoser) gav et øget behov for tilbud,
der kunne håndtere borgere med adfærdsproblematikker både på kort og lang sigt.

Opdateringen af udviklingen i målgrupperne inden for
henholdsvis psykiatri-, udsatte- og voksenområdet og de deraf afledte behov,
der blev forelagt Socialudvalget på december mødet 2020, konkluderede at de
udviklingstendenser der blev forudset i botilbudsviften tilbage i 2016, om at
der var et stort behov for en øget specialisering, herunder at udviklingen
inden for autismespektrum forstyrrelser og ADHD-området var i stor vækst,
fortsat var gældende. Om noget havde tendenserne manifesteret sig i endnu
højere grad.

Det samme viste sig at være gældende i forhold til
udviklingen i borgernes ”kompleksitet” (sammenfald mellem flere diagnoser),
hvor der fortsat vurderes et øget behov for tilbud der kan håndtere borgere med
adfærdsproblematikker både på kort og lang sigt.

**P2 – Botilbud til unge psykisk sårbare på [adresse]**

Udvalget anbefaler, at der frem mod budgetseminaret 2021
udarbejdes yderligere materialer for eventuelt nybyggeri af P2 Botilbud til
unge psykisk sårbare på [adresse].

**P3 – Halvvejshus**

Udvalget anbefaler, at projektet nedlægges.

**P5 – § 107 tilbud på [adresse]**

Udvalget anbefaler, at projektet ændringen af projektet
undersøges nærmere herunder, at der belyses fordele/ulemper ved etablering af
fleksible pladser, samt fordele og ulemper ved etablering af aflastningspladser
jævnfør sagen om [adresse].

Administrativ tilføjelse: Sagen om Kildebo fremgår af Børn-
og Familieudvalgets møde den 3. februar 2021 og Socialudvalgets mødet den 4.
februar 2021, der omhandler forskellige forslag til fremtidens
aflastningstilbud, hvor der blandt andet peges på etablering af fleksible
aflastningsplader på [adresse] til voksne.

**P6 – § 107 tilbud på Ny lokalitet (Oprindelig Raklev
Plejecenter)**

Udvalget anbefaler, at der arbejdes videre med henblik på
etablering af opgangsfællesskaber, samt at mulighederne for etablering
(nybyggeri) af et tilbud til den tungere målgruppeskrinlægges indtil videre.

**P7 – Botilbud til ældre handicappede i [adresse]**

Udvalget anbefaler, at projektet nedlægges.

**P8 – Øget specialisering, autismetilbud
[adresse]**

Udvalget anbefaler, at mulighederne for etablering
(nybyggeri) af et tilbud til borger med autisme skrinlægges indtil videre.

**Økonomiske konsekvenser**

Fremgår af de enkelte anbefalinger.

**Socialudvalgets møde den 4.
marts 2021:**

Anbefales, idet sagen tillige forelægges Økonomiudvalget.

**Økonomiudvalgets møde den 16.
marts 2021:**

Socialudvalgets indstilling anbefales.

**Bilag**

|  |  |
| --- | --- |
| Notat af 21. januar 2021 Revision af Botilbudsviften | 326-2021-43632 |
| Tillæg 2 Udviklingen i målgrupperne på det specialiserede voksensocialområde | 326-2021-20656 |
| Tillæg 1 Status på botilbudsviften 2020 | 326-2021-20655 |